สวัสดีค่ะ อยากทราบว่าอาการที่เป็นอยู่จำเป็นต้องไปพบแพทย์หรือไม่ค่ะ เมื่อวันจันทร์หัวกระแทกกับมุมกระจกอย่างแรง ต่อมาเช้าวันอังคารก็ปวดหัวมากค่ะกินข้าวได้น้อยมาก รู้สึกพะอืดพะอม หงุดหงิดง่ายขึ้นและตอนนี้ก็ยังปวดอย่างต่อเนื่อง
สวัสดีค่ะ การเกิดอุบัติเหตุที่ศีรษะอาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ โดยหากหลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้น ซึ่งเป็นภาวะที่อันตรายการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดการนอนในท่าที่กดทับและทำให้ปวดมากขึ้น ร่วมกับสังเกตอาการดังกล่าวไป ถ้าเริ่มปวดหัวมากๆ พะอืดพะอม คลื่นไส้ มีอาเจียนพุ่งชัดเจน การรู้สึกตัวน้อยลง ควรไปพบแพทย์เพื่อนตรวจเพิ่มเติมต่อไป